Anne Willing Bingham

Ann aŭ Anne WILLING BINGHAM ( - ) estis usona mondumulino el Filadelfio (Pensilvanio). Dum la loĝado de la federacia registaro en Filadelfio, ŝi prezidis sociajn salonojn, vespermanĝojn kaj amuzojn, kompareblajn al tiuj de Manon Roland en Francio.Claude G. Bowers, Jefferson and Hamilton: The Struggle for Democracy in America, pp.127-131 (Boston kaj Novjorko: Houghton Mifflin 1953) (elŝutita la 25-an de aŭgusto 2024).

Frua vivo 
Ŝi estis la plej aĝa el dek tri infanoj naskitaj de Anne (naskonome McCall) Willing kaj Thomas Willing, la unua prezidanto de la banko First Bank of the United States.

Ŝiaj patraj geavoj estis Charles Willing, kiu dufoje servis kiel urbestro de Filadelfio, kaj Anne (nask. Shippen) Willing (nepino de Edward Shippen, la dua urbestro de Filadelfio). Ŝia onklo, James Willing, estis filadelfia komercisto, kiu poste servis kiel reprezentanto en la Kontinenta Kongreso. Ŝiaj patrinaj geavoj estis Samuel McCall kaj Anne (nask. Searle) McCall.

Korespondado kun Thomas Jefferson 
Ŝi korespondadis, inter aliaj, kun prezidento Thomas Jefferson. Bingham vojaĝis vaste kun sia edzo, inkluzive al Parizo, kiun ŝi laŭdire aparte ŝatis. En letero datita la , Jefferson skribis al Bingham el Parizo, argumentante ke « la trankvilaj plezuroj de Ameriko [estas] preferindaj al la malplena bruemo de Parizo ». « En Parizo oni estas konsumita de enuo, sen celo krom la nuna momento », li skribis. « En Ameriko, aliflanke, la kunestado kun via edzo, la ama zorgo pri la infanoj, la aranĝoj de la domo, la plibonigo de la ĝardenoj, plenigas ĉiun momenton per sana kaj utila aktiveco. Ĉiu penado estas kuraĝiga, ĉar al nuna ĝuo ĝi kunligas la promeson de estonta bono. »

Bingham argumentis, ke virinoj en Usono devus ludi aktivan rolon en politiko, citante kiel ekzemplojn virinojn kiuj tiutempe faris tion en Francio. En letero el 1787 al Jefferson, ŝi skribis: « La virinoj de Francio intervenas en la politikon de la lando, kaj ofte donas decidigan direkton al la sorto de imperioj... [Ili] atingis tiun Rangon de konsidero en socio, kiun la sekso meritas... [Usonaj virinoj] do estas devigataj pro dankemo admiri kaj respekti ilin, pro ilia defendo de niaj privilegioj. »

Oni raportas ke la leteroj de Bingham kondukis Jefferson al la koncepto de la usona Leĝo de Rajtoj. Per multaj leteroj, ŝi konvinkis Jefferson, ke la Konstitucio en sia tiama stato ne daŭros kaj ke la individuaj civitanoj perdos siajn rajtojn pro la interesoj de la plimulto. Jefferson fine konvinkiĝis kaj prezentis ŝiajn ideojn al James Madison (li eble ne uzis ŝian nomon pro la naturo de la ideoj), kaj Madison konsentis kun la propono. Madison poste prezentis la Leĝon de Rajtoj, kaj la ideoj de Bingham estis adoptitaj de la Kongreso.

Supozata modelo por usonaj moneroj
Bingham servis kiel modelo por pluraj portretoj fare de la pentristo Gilbert Stuart. Oni sugestis, ke Bingham estis la modelo por Sinjorino Libereco sur la usonaj moneroj « Draped Bust »  dum la unua jardeko de la 19-a jarcento.

 Referencoj 

Kategorio:Filadelfianoj